|  |
| --- |
| image001  Република Србија |
| **МИНИСТАРСТВО ФИНАНСИЈА**  Број: 003561589 2024 10520 004 005 012 001 |
| 19. децембар 2024. године |
| Кнеза Милоша 20  Б е о г р а д |

На основу члана 23. став 2. Закона о државној управи („Службени гласник РС”, бр. 79/05, 101/07, 95/10, 99/14, 30/18 - др. закон и 47/18),

Министар финансија доноси

**ОБЈАШЊЕЊЕ**

**У ВЕЗИ СА ПОПИСОМ ЗАЛИХА НЕСАГОРЕВАЈУЋЕГ ДУВАНА**

**СА СТАЊЕМ НА ДАН 31. ДЕЦЕМБРА 2024. ГОДИНЕ**

Одредбом члана 18. став 1. Закона о акцизама („Службени гласник РС”, бр. 22/01, 73/01, 80/02, 80/02 - др. закон, 43/03, 72/03, 43/04, 55/04, 135/04, 46/05, 101/05 - др. закон, 61/07, 5/09, 31/09, 101/10, 43/11, 101/11, 93/12, 119/12, 47/13, 68/14 - др. закон, 142/14, 55/15, 103/15, 108/16, 30/18, 153/20, 53/21, 75/23 и 94/24 - у даљем тексту: Закон), прописано је, између осталог, да је обвезник акцизе дужан да при производњи, пре увоза, односно пре стављања у промет несагоревајућег дувана, обележи контролном акцизном маркицом са QR кодом почев од 1. јануара 2025. године.

Одредбом члана 22. Уредбе о изгледу контролне акцизне маркице, контролне акцизне маркице са QR кодом, врсти података на маркици, начину и поступку одобравања и издавања маркица, вођења евиденције о одобреним и издатим маркицама и обележавању акцизних производа контролним акцизним маркицама, односно контролним акцизним маркицама са QR кодом, као и врсти појединачног паковања кафе за крајњу потрошњу које се обележава контролном акцизном маркицом („Службени гласник РС”, број 78/24) прописано је, између осталог, да су произвођачи, трговци на велико и увозници цигарета и алкохолних пића, који имају на залихама цигарете и алкохолна пића са налепљеним маркицама које су издате у складу са Уредбом о изгледу контролне акцизне маркице, врсти података на маркици и начину и поступку одобравања и издавања маркица, вођења евиденција о одобреним и издатим маркицама и обележавања цигарета, алкохолних пића и кафе („Службени гласник РС”, бр. 137/04, ....108/17) у обавези да изврше попис залиха тих производа са стањем на дан 31. децембар 2024. године.

Произвођачи, односно трговци на велико имају обавезу да попис залиха изврше у свим складиштима, магацинима и акцизним складиштима, а увозници ову обавезу имају за наведене акцизне производе који се налазе под царинским надзором, односно у фабрици иностраног произвођача и да сачине пописну листу. Податци из пописних листи достављају се Министарству финансија на Обрасцу СЗ - Стање залиха цигарета и алкохолних пића, најкасније до 31. јануара 2025. године, при чему се наведени образац може Министарству финансија доставити и електронским путем.

У вези са наведеним законским и подзаконским одредбама, произвођачи, трговци на велико, односно увозници несагоревајућег дувана, који нису имали обавезу обележавања контролним акцизним маркицама несагоревајућег дувана, ради стављања у промет несагоревајућег дувана од 1. јануара 2025. године, који није обележен контролном акцизном маркицом (за коју није ни постојала обавеза обележавања), потребно је да са стањем на дан 31. децембра 2024. године изврше попис залиха несагоревајућег дувана у свим складиштима, магацинима и акцизним складиштима, односно да изврше попис залиха несагоревајућег дувана који се налази под царинским надзором, односно у фабрици иностраног произвођача и да сачине пописну листу, а да податке из пописних листи доставе Министарству финансија најкасније до 31. јануара 2025. године, с тим да се подаци из пописних листи могу доставити Министарству финансија и електронским путем.

Трговци на мало несагоревајућег дувана не врше попис затечених залиха несагоревајућег дувана у малопродајним објектима са стањем на дан 31. децембар 2024. године.

Попис залиха несагоревајућег дувана треба да садржи следеће податке:

**СТАЊЕ ЗАЛИХА НЕСАГОРЕВАЈУЋЕГ ДУВАНА**

**НА ДАН 31. ДЕЦЕМБРА 2024. ГОДИНЕ**

**I – Подаци о произвођачу, трговцу на велико, односно увознику несагоревајућег дувана**

|  |  |  |  |  |
| --- | --- | --- | --- | --- |
| **Ред. бр.** | **Врста делатности** | **Назив** | **Седиште** | **ПИБ** |
| 1. | Произвођач |  |  |  |
| 2. | Увозник |  |  |  |
| 3. | Трговац на велико |  |  |  |

**II – Произвођачи - подаци о стању залиха несагоревајућег дувана на дан 31.12.2024. године**

|  |  |  |
| --- | --- | --- |
| **Ред.**  **бр.** | **Назив робне марке**  **несагоревајућег дувана** | **Број (количина) појединачног паковања** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

**II – Увозници - подаци о стању залиха несагоревајућег дувана на дан 31.12.2024. године**

|  |  |  |  |
| --- | --- | --- | --- |
| **Ред.**  **бр.** | **Назив робне марке**  **несагоревајућег дувана** | **Број (количина) појединачног паковања** | **Земља увоза и**  **назив произвођача** |
| 1. |  |  |  |
| 2. |  |  |  |
| 3. |  |  |  |
| 4. |  |  |  |
| 5. |  |  |  |

**III – Трговци на велико - подаци о стању залиха несагоревајућег дувана на дан 31.12.2024. године**

|  |  |  |
| --- | --- | --- |
| **Ред.**  **бр.** | **Назив робне марке**  **несагоревајућег дувана** | **Број (количина) појединачног паковања** |
| 1. |  |  |
| 2. |  |  |
| 3. |  |  |
| 4. |  |  |
| 5. |  |  |

**У \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Одговорно лице**

**Дана \_\_\_\_\_\_\_\_\_\_\_\_ 202\_. године \_\_\_\_\_\_\_\_\_\_\_\_\_\_\_\_\_**

ПРВИ ПОТПРЕДСЕДНИК ВЛАДЕ И МИНИСТАР

Синиша Мали